ГОДИШЕН ДОКЛАД ЗА ДЕЙНОСТТА, ИЗГОТВЕН ПО РЕДА НА ЧЛ.40, АЛ.2 ОТ ЗЮЛНЦ НА НЧ „ДЕНЧО СЛАВОВ-1900“, С. ГАНЧОВЕЦ ЗА 2023 ГОДИНА

/ приет с протокол № 2 / 16.03.2024 г. /

1. ОБЩА ИНФОРМАЦИЯ

НЧ „Денчо Славов-1900“, с. Ганчовец е регистрирано в Габровски Окръжен Съд по фирмено дело № 1088 / 1997 г. , БУЛСТАТ 000210810. Пререгистрирано е в Агенция по вписванията с регистрационен № 20190311154247 през 2019 година , като юридическо лице с нестопанска цел. Същото е регистрирано и в Регистъра на народните читалища към Министерството на културата под № 2456. Читалището е със седалище и адрес на управление в с. Ганчовец, ул. „Христо Дряновски“ №1, общ. Дряново, обл. Габрово.

Върховен орган на читалището през годината бе общото събрание . И през 2023 година читалището продължи да работи, да дава своя принос за облика на селото, за запазване и предаване на местните традиции и обичаи и празници на идващите поколения и да популяризира и развива съвременни форми за работа с деца и възрастни за постигането на поставените основни цел: Развитие и обогатяване на културния живот; развитие на социалната дейност; разширяване на знанията на живущите в селото и приобщаването им към ценностите и постиженията на науката, изкуството и културата; възпитаване и утвърждаване на национално самосъзнание; осигуряване на достъп до информация; запазване, обогатяване и развитие на народните обичаи и традиции. Създаване на условия за развитие и изява на творческите способности на младото поколение без оглед на социална и етническа принадлежност;

За постигане на своите цели и задачи Читалището извършва основни дейности като: Уреждане и поддържане на общодостъпна библиотека, читалня както и създаване на информационна мрежа; развитие и подпомагане на любителското художествено творчество; функциониране на клубове, кръжоци, празненства, концерти, чествания и младежки дейности; събиране и разпространение на материали за родния край; създаване и съхранение на музейна сбирка; предоставяне на компютърни и интернет услуги; кандидатстване, разработване и реализиране на проекти; провеждан на фестивали

Читалището се сдружава за постигане на своите цели, за провеждане на съвместни дейности и инициативи при условията и по реда на Закона за народните читалища.

1. ИНФОРМАЦИЯ ЗА СЪЩЕСТВЕНИТЕ ДЕЙНОСТИ И ИЗРАЗХОДВАНИТЕ ЗА ТЯХ СРЕДСТВА ПРЕЗ 2023 ГОДИНА.

Докладът за дейността на Народно читалище „Денчо Славов-1900“ с. Ганчовец отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар и внесените отчети за дейността му през 2023 година. Дейността на читалището е съпричастна с целият обществен и културен живот, който кипи в с. Ганчовец и общината. НЧ „Денчо Славов-1900“ винаги е било един от партньорите на ръководството на общината в областта на културата. Традиция е заедно да се подготвят и провеждат утвърдените празници и мероприятия. Поддържането, обогатяването и развитието на любителското художествено творчество, активната библиотечна дейност, провеждането на фестивали и социалната ангажираност бяха в основната дейност през отчетния период. В библиотечната дейност продължи работата по реализиране на основните и задачи – пълноценно обслужване на читателите, обогатяване съдържанието на организираните културни и образователни прояви, увеличение на библиотечния фонд. През 2023 година читалището кандидатства и беше одобрено по проект „Българските библиотеки-съвременни центрове за четене и информираност“ към Министерството на културата“. Бяха закупени нови книги по проекта. В края на 2023 г. библиотечния фонд наброява 9659 тома книги. И през тази година в библиотеката се организираха и проведоха творчески срещи и други събития – витрини и годишнини на писатели, представяне на книги, творчески срещи с литературни критици и писатели.

 Читалището ни е живата връзка на населението и подрастващите с нематериалното културно наследство. През своето 120 годишно съществуване то се утвърди като активен участник в съхранението и популяризирането на българското. В съвременни условия, то продължава да осъществява активен диалог, да участва в процеса на издирването на характерните за нашето населено място обичаи, песни, танци, да насърчава предаването им към следващите поколения. С многообразието на традициите се осъществява живата връзка на поколенията и родовете с миналото и естествен мост към бъдещето.

Гордост за нас вече години наред са ФГ „Ганчовските снахи“ , КНХ „Ороигралец“ ,вокалната и театралната група към читалището. Участията им в местни и общински празници вече са се превърнали в традиция. Различните по характер и мащаби участия в международни, национални и регионални фестивали и концерти, както и традиционни празници засилват интереса не само към фолклора и традициите, но и към селището ни. Благодарни сме на това, че възрастта не е порок и жените от групата идват с желание и заедно работим, за това да пазим песенното богатство на селото ни. Носители сме на бронзови, сребърни и златни отличия. За отчетния период участията са : ФГ „Ганчовските снахи“ и вокалната група – 22 участия; КНХ „Ороигралец“ - 18 участия, индивидуални изпълнения – 3 участия,театралната гупа-1 изпълнение.

**ФГ „Ганчовските снахи”:**

 -02.03.2023 г. Участие в II фестивал на народната песен и свирня „Като жива вода“- трето място.

-03.03.2023г.- Участие в тържеството за Трети март в с.Ганчовец.

 -07.05.2023 г. – Участие в единадесети национален фолклорен конкурс „Заблеяло ми агънце“ – грамота за отлично представяне.

 -12.05.2023 г. – Участие в ХIII Български национален шампионат по фолклор „Евро фолк 2021“ – грамота, диплом и сребърен медал; грамота на ръководителя за съществения принос при съхранение и развитие на българските традиционни народни изкуства

 -12.05.2023 г. - Участие в XXVI Старопланински събор Балкан фолк 2023 - почетна грамота за носител на почетния знак; диплом за съществен принос при съхранение и развитие на българските традиционни народни изкуства; препоръка за участие в Европейският шампионат по фолклор „Евро фолк“ в Несебър и Слънчев бряг. свидетелство за достойно и с високи художествени стойности представяне на водения от Александра Киселкова колектив;

-24.05.2023 г. – Участие в тържеството за 24 май в с.Ганчовец.

-26.05.2023 г. - Участие в Летен събор в гр. Дряново

-27.05.2023 г. - Участие в Седми фолклорен събор „Долна Липница– китка във пролетен ден“ –грамота за участие и вимпел.

-10.06.2023 г. -Участие в XXVI-ти фолклорен фестивал „Северняшка китка“ –гр. Павликени-грамота, диплом второ място и сребърен медал.

-24.06.2023 г.- Участие във II НФК ‚От извора на Севера“ – грамота, диплом за връчена Първа награда, вимпел

-01.07.2023 г. - Участие в осемнадесети национален събор-надпяване „Авлига пее“ – грамота , диплом втора награда.

 -15.07.2023 г. - Участие на ФГ „Ганчовските снахи“ в национален фолклорен събор „Андъка пее и танцува“ –грамота

 -29.07.2023 г. – Участие в VIII-ми събор на българското фолклорно богатство „Тараклъка пее и танцува“ – грамота,

- 21.07.2023 г. – Участие във фестивала „Киномагия“

- 02.08.2023 г. – Участие в XI –ти международен фолклорен фестивал :Фолклорен извор“ – грамота ,трето място и медал.

-19.08.2023 г.– Участие на ФГ „Ганчовските снахи“ в Шести фолкорен „Празник на Царевицата“ - грамота, диплом първо място и медал.

-26.08.2023 г. .– Участие на ФГ „Ганчовските снахи IV-ти национален фолклорен събор на народното творчество „От Тимок ди Вит‘‘ – грамота, диплом трето място и медал.

-08.09.2023 г. –Участие във фестивала „Ракия – магия“.

-23.09.2023 г. – Участие Девети Национален фолклорен фестивал „С хоро и песен във Водица всяка есен“ – грамота за отлично представяне, диплом второ място и сребърен медал.

-28.10.2023г.–Участие в Десети музикален фестивал „Празник на кратуната в Гостилица“ – грамота отличен в раздел :Народно песенно творчество“ и грамота за участие и отлично представяне

-17.12.2023 г.-Участие в онлайн конкурса„С песните на Коледа“ – грамота, диплом и първа награда, вимпел.

-27.12.2023 г. – Участие на коледното тържество в с.Ганчовец

**Вокална група:**

-19.02.2023г. – Участие в тържеството за Васил Левски в с. Ганчовец

-03.03.2023г.–Участие с възрожденски песни на тържеството за Трети март в с. Ганчовец.-

-24.05.2023г. –Участие в тържеството за 24 май в с. Ганчовец

**КНХ „Ороигралец“ :**

-07.05.2023 г. – Участие в десети национален конкурс „Заблеяло ми агънце“ – грамота за отлично представяне.

-12.05.2023 г. – Участие на КНХ „Ороигралец“ в XIII Български национален шампионат по фолклор „Евро фолк 2023“ –грамота и златен медал.

 -12.05.2023 г. - Участие на КНХ „Ороигралец“ “ в XXVI Старопланински събор Балкан фолк 2023- почетна грамота за носител на почетния знак; диплом за съществен принос при съхранение и развитие на българските традиционни народни изкуства; препоръка за участие в Европейският шампионат по фолклор „Евро фолк“ в Kитен и Царево. Грамота за съществен принос при съхранение и развитие на българските традиционни народни изкуства; свидетелство за достойно и с високи художествени стойности представяне на водения от Димитър Богданов колектив; грамота на „Илиян Николов“ за осъществена приемственост между поколенията.

 -26.05.2023 г. – Участие в Пролетен събор в гр.Дряново

 -27.05.2023 г. – Участие в Седми фолклорен събор „Долна Липница – китка в пролетен ден“ грамота

 -10.06.2023 г. - Участие в XXVI-ти фолклорен фестивал „Северняшка китка“ –гр. Павликени – грамота, диплом второ място и сребърен медал

-17.06.2023г – Участие в Единадесети Национален фестивал „Фолклорна Броеница“ – диплом.

-30.06.2023г. – Участие в празника за автентичен фолклор „От Извора“ Янтра 2023г. –грамота.

-15.07.2023г. – Участие в национален събор „Андъка пее и танцува“ –грамота

-29.07.2023 г. – Участие в VIII-ми събор на българското фолклорно богатство „Тараклъка пее и танцува“ – грамота, диплом и поощрение ..

-02.08.2023 г. – Участие в Единадесети международен фолклорен фестивал „Фолклорен извор“- грамота ,трето място и медал.

-19.08.2023 г. – Участие в Шести фолклорен „Празник на Царевицата“ – грамота, първа награда и медал.

-26.08.2023 г. – Участие в Четвърти национален фолклорен събор на народното творчество „От Тимок до Вита“ – грамота, трето място и медал.

-01-03.09.2023 г.- Участие е „Евро фолк2023“ гр.Китен-грамота.

-08.09.2023 г. – Участие във фестивал „Ракия – магия“

-24.09.2023 г. – Участие в Девети Национален фолклорен фестивал „С хоро и песен във Водица всяка есен“ – грамота, трето място и медал.

-01.10.2023 г. Участие в Пети национален фестивал на клубове за народни хора „Хоро се вие край река Янтра“ – грамота.

-28.10.2023 г. –Участие в Десети музикален фестивал „Празник на кратуната“ – грамота за отлично представяне грамота за отличен в раздела „танцово изкуство“ и грамота за отлично ръководство на преподавателя.

**Театрална група:**

-26.11.2023 г – премиера на пиесата „Рейс“ в големият салон на читалишето в с.Ганчовец.

В читалището функционират : Група за пресъздаване на обичаи, Лазарска група, Коледарска група, както и следните клубове: „Приложни изкуства“, “Тенис на маса“, „Туризъм и пътешествия“, „Доброволци в действие“, Краезнание““, „Ръчно плетиво и ръкоделие“, „Английски език“, „Паневритмия“ , „Традиций и етнография“, „Четем и се забавляваме“, „“Изобразително изкуство“, кино-видео клуб. През летните месеци се организират временни клубове за децата. В тях се рисува, работи с природни материали, чете се и се ограмотяват деца. Играят се спортни игри.

Под читалищната стряха се проведоха всички културно-масови мероприятия и прояви заложени и организирани по плана на читалището общински и национални културни календари. Тръгваме от християнските празници Иванов и Йорданов ден, Бабинден, Благовещение, Цветница и Великден, Петровден, Архангелов ден, Никулден, Игнажден, Коледа и др. като повечето от тях се пресъздадоха от самодейците участници в кръжоците и групите за пресъздаване на обичаи. Чрез самодейните и художествено-творческите групи и състави читалището спомага не само за запазването на това наследство, но и стимулира интегрирането ни в европейския културен обмен. Не е необходимо да изброяваме участията, за изминалата година, защото те наистина са много. Важно е да отбележим, че самодейните състави на читалището във всички свои участия достойно защитават името на Народно читалище „Денчо Славов-1900“. За нас се говори с уважение, на база успехите, които сме постигнали.

Масово е отбелязването на „Трифон Зарезан“, денят на самодееца, празника на мартеницата, националните празници 3-ти март, 24 май, 6 септември, 22 септември, денят на народния будител, Еньовден, денят на възрастните хора и още много други.

 Всяка година се провеждат фестивалите „Киномагия“ – фестивал на българското кино и фестивалът „Ракия-магия“ и всяка следваща година събиращи все повече хора от всички краища на страната и чужбина.

Празниците на детското творчество и организирането на изложби и концерти са културни събития, които допринасят за добрата социална атмосфера. За 1 юни и Коледа на децата от селото се организират представления и увеселителни игри.

През изминалия период читалището се грижеше и за спортния дух :Турнири по тенис на маса, походи, спортни игри, футбол , колопоходи и др.

Читалището беше предоставено и на най-малките потребители – децата, където те отпразнуваха рожденните си дни и правеха детски партита.

Най-важният фактор за нас са потребителите и затова мероприятията са насочени към тях и техните потребности. Оценката за изпълнението им е отношението на хората към институцията читалище. Тяхната активност изразяваща се в посещение и участие в различните мероприятия доказват , че тя е добра.

 Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата Тук е мястото, където широк кръг деца и възрастни изучават културно-историческото наследство на родния край, занимават се с творчество и ползват различни видове услуги. За нас винаги е било важно да надграждаме позиции и традиции, защото освен хранилище на местни бит и култура, читалището е и иновативна организация, която се развива, отчитайки приоритетите на днешния ден, защото идваме от епохата на Възраждането и отиваме в бъдещето, където е важно да оставим жалони от които е видно, че имаме богата родова памет.

Отчитаме, че постигнатото не е малко, може и има възможности да се работи за още по-добри резултати. Утвърждава се мястото на читалището като обществено – значима институция със собствен принос. Динамиката на живота в читалището е зададена от нашите потребители, всичко , което вършим е с тях и за тях. Това са основните видове дейности, заложени в уставът и програмите по които читалището развива и планира своята дейност. Това не ни пречи да бъдем една отворена система, която потребителя да допълни с нови идеи облечени в наши дейности.

Ръководството и екипът на читалището продължават да работят за разширяване кръга от партньори с културни институции, НПО, учебни заведения, както и в посока на подобряване на предлаганите услуги. Търсим възможността за кандидатстване по проекти и програми . Можем да бъдем силни и да бъдем полезни само когато сме заедно и се обединим, защото културата не познава граници.

Годишният доклад за дейността е приет на общо събрание с

Протокол № 2 / 16.03.2024 г.

21.03.2024 г. Председател на Настоятелството:

 /Димитър Богданов/